ואתן ית רעמות עמה הדן בעיני מצראי וישילונון וכפלגות ליליה אנה נפק בגו ארע מצרים וקטל כל בכור בארע מצרים מבכור פרעה דיתיב על כרסיה ועד בכור שמשתה דאחרי רחימה ועד בכור כל בהמה ותהי צבעה רבה במצרים דכותה לא הות וכותה לא יתוזף ולכל בני ישראל לא יזזע כלב לשנה למן אנש ועד בהימה לבדיל תחכם דיפרש יהוה בין מצראי ובין ישראל ואף אישה משה רבה שריר בארע מצרים בעיני עבדי פרעה ובעיני עמה ואמר משה לפרעה אכהן אמר יהוה ברי בכורי ישראל ואמר לך שלח ית עמי וישמשני ומעית למשלחתה הא יהוה קטל ית ברך בכורך